Diari Oficial de la Generalitat Valenciana


Sumari del DOGV 10321, del 28-02-2025 (2025/3465)

RESOLUCIÓ de 5 de novembre de 2024, del Servici Territorial d'Indústria, Energia i Mines de Castelló, d'autorització administrativa prèvia, autorització administrativa de construcció i declaració en concret d'utilitat pública d'instal·lació d'alta tensió, situada en el terme municipal de l'Alcora. ATASCT/2018/47/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10235

Data del DOGV
:   28-02-2025

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2025/3465

CVE
:   FIVY-R-6945-8591

Data del document
:   05-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Vista la documentació que consta en l'expedient ATASCT/2018/47/12 de titular I-DE Redes Eléctricas Inteligentes, SAU, després de declarar-se nul·la de ple dret la Resolució de 7 de febrer de 2023 d'autorització administrativa prèvia, autorització administrativa de construcció i declaració en concret d'utilitat pública d'instal·lació.

*Fets*

Primer. Que, en data 10 de novembre de 2022, este Servici Territorial va atorgar resolució  d'autorització administrativa prèvia, autorització administrativa de construcció i declaració d'utilitat pública per a la instal·lació de referència.

Segon. Que, en data 21 de desembre de 2022, va interposar recurs d'alçada (expedient RECURS/2022/207) el propietari de la parcel·la situada en el terme municipal de l'Alcora (Castelló), amb referència cadastral 12005AQ19000870000AW, pertanyent al polígon 19, parcel·la 87, resultant afectat el ple domini d'esta parcel·la, al·ludint que existix un error en la resolució que es recorre, quant a la superfície de la finca, que manifesta que són 2.611 m², i aporta documentació del cadastre en la qual figura esta superfície en lloc de 1.703 m².

Tercer. Que, en data 7 de novembre de 2023, el Director General d'Energia i Mines va firmar resolució del recurs d'alçada, expedient RECURS/2022/207, pel qual es declara nul·la de ple dret la Resolució de 7 de febrer de 2023, atorgada per este Servici Territorial. Havent-se de retraure les actuacions al moment anterior que es dictara l’esmentada resolució, a l'efecte d'arreplegar en el nou pronunciament les superfícies afectades de les parcel·les següents: parcel·la número 87, amb una superfície de 2.611 m²; parcel·la 88, amb una superfície de 625 m², i parcel·la 89, amb una superfície de 820 m², totes pertanyents al polígon 19 en el terme municipal de l'Alcora (Castelló), de conformitat amb els antecedents i fonaments de dret exposats.

Quart. Que, en data 20 de març de 2024, es van demanar aclariments a la Direcció General d'Energia i Mines.

Quint . Que, en data 12 d'abril de 2024, la Direcció General d'Energia i Mines remet aclariments en relació amb les afeccions de terreny modificades.

Sext. Examinada la documentació aportada, en data 5 de novembre de 2024 es va emetre informe-proposta de resolució favorable per la Secció d'Energia, ja que, d'acord amb els articles 4, 10, 11 i 17 del Decret 88/2005, del Consell de la Generalitat, es requerix autorització administrativa prèvia i administrativa de construcció. En este es va indicar que es complix amb l'indicat en la ITC-RAT 22 del Reial decret 337/2014.

En este informe consta que el projecte presentat té un traçat concretat, compta entre la seua documentació amb els plans pertinents a escala adequada, està prou detallat i conté una relació concreta i individualitzada dels béns i drets afectats, reunint per tant les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.

*Fonaments de dret*

Primer. La resolució d'este procediment és competència del Servici Territorial d'Indústria, Energia i Mines de Castelló, per l'Orde 3/2024, de 16 d'abril, de la Conselleria d'Innovació, Indústria, Comerç i Turisme, mitjançant la qual es desplega el Decret 226/2023, de 19 de desembre, de 2023, pel qual s'aprova el Reglament orgànic i funcional d'esta Conselleria.

Segon. Llei 24/2013, de 26 de desembre, del sector elèctric.

Tercer. Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.

Quart. Reial decret 337/2014, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.

Per tot això, el cap del Servici Territorial d'Indústria, Energia i Mines de Castelló,

RESOL

*Primer*

L'autorització administrativa prèvia de la instal·lació elèctrica d'alta tensió que es descriu a continuació.

Peticionari: I-DE Redes Eléctricas Inteligentes, SAU.

Emplaçament de la instal·lació: coordenades fus UTM:31; dàtum ETRS89: X= 738.685,00 Y= 4.438.921,00, terme municipal de l'Alcora (Castelló).

Projecte: Alta de la subestació transformadora ST Alcalatén, de potència 132/20 kV.

Objecte de l'autorització

Relació de posicions:

6 de 132 kV.

16 de 20 kV.

Detall de les posicions:

Sistema de 132 kV.

D'intempèrie, tecnologia HIS, configuració en simple barra compost per:

– Dos (2) posicions línia tipus HIS d'intempèrie, amb interruptor.

– Una (1) posició de transformador de potència T-1, tipus HIS d'intempèrie amb interruptor.

– Una (1) posició de partició de barres tipus HIS d'intempèrie amb interruptor.

– Dos (2) posicions de mesura convencionals d'intempèrie sense interruptor.

Màquines

– Un transformador d'intempèrie T-1 de capacitat 40 MVA i tensions 132/21,5 kV.

Sistema de 20 kV.

Dos mòduls de cel·les situades a l'interior d'un edifici, cadascun d'ells, amb aïllament en SF6, amb una configuració de simple barra partida i compost per les posicions següents:

Mòdul 1

– Quatre (4) posicions línia.

– Una (1) posició de transformador.

– Una (1) posició de servicis auxiliars.

– Una (1) posició de mesura.

– Una (1) posició de partició.

– Una (1) posició d'unió.

Mòdul 2

– Quatre (4) posicions línia.

– Una (1) posició de mesura.

– Una (1) posició de partició.

– Una (1) posició d'unió.

Sistemes auxiliars

– Un transformador de servicis auxiliars de 250 kVA, relació 21,5/0,420-0,242 kV/kV.

– Una reactància trifàsica 8810 M–17 segons, en sèrie amb resistència monofàsica de connexió a terra de 711 T-17 segons.

– Edificis: un per a control amb dos sales separades (sala de control i sala de comunicacions) i dos edificis diàfans, en una sola planta, prefabricats de formigó per a situar els mòduls 1 i 2 de cel·les de 20 kV.

Característiques principals:

– Núm. de registre de subestacions i centres de transformació: ---

– Tipus: subestació transformadora, de tecnologia HIS i aïllament SF6.

Pressupost: 2.721.069,37 euros.

*Segon*

Atorgar al peticionari autorització administrativa de construcció del projecte d'execució de la instal·lació. En l'execució del projecte es tindran en compte les condicions següents:

1. Les obres hauran de realitzar-se d'acord amb el projecte presentat i, si és el cas, annexos tècnics posteriors a este aportats.

2. El peticionari haurà de tindre en compte les prescripcions disposades en els reglaments vigents, i també els condicionats impostos pels organismes afectats.

3. El projecte es desenrotllarà de conformitat amb els condicionants ambientals que es detallen en l'informe d'impacte ambiental, emés amb data 5 de juliol de 2022, per la Direcció General de Medi Natural i d’Avaluació Ambiental, i amb referència 121/4653-WRR.

4. El titular donarà compte de la terminació de les obres mitjançant la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.

5. El titular disposa d'un termini de 12 mesos comptats, si precisara d'alçament d'actes prèviament a l'ocupació, des de la data d'esta, en cas contrari, des de la recepció d'esta resolució per a la presentació de la sol·licitud d'autorització d'explotació, podent per raons justificades sol·licitar pròrrogues d'este termini, segons el que s'establix en l'article 11.3 del Decret 88/2005.

6. En el cas que, per a finalitzar l'execució de la instal·lació objecte de projecte, es requerisca posar part d’esta en tensió, es procedirà d'acord amb les condicions següents:

–  Presentació de sol·licitud de finalització d'execució, a la qual s'acompanyarà el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada és conforme als reglaments tècnics en la matèria o, en defecte d'això, declaració responsable.

– La finalització de l'execució es realitzarà sota la mateixa direcció d'obra que l'anterior certificació, i s'ajustarà a les condicions tècniques i de seguretat reglamentàries.

– L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no pertorbació a altres instal·lacions o equips.

– S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que s'establix en el Decret 88/2005.

– Transcorregut un mes des que per este Servici Territorial es va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En cas que esta instal·lació ja estiguera en tensió, el peticionari haurà de procedir a la seua desconnexió a la finalització d'este termini.

*Tercer*

Declarar, en concret, la utilitat pública de la instal·lació en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d’estos a l'efecte de l'article 52 de la Llei de 16 de desembre de 1954, d'expropiació forçosa, concretant-se en una afecció a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013, de 26 de desembre, del sector elèctric, i els articles 157.1, 158, 159, 160 i 162.3 del Reial decret 1955/2000, d'1 de desembre.

*Quart*

Publicar i notificar esta resolució, d'acord amb el que s'establix en Decret 88/2005, significant-se que la seua publicació es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut practicar.

*Quint*

Publicar en el *Diari Oficial de la Generalitat Valenciana*  un extracte del contingut de la present resolució, d'acord amb el que es disposa en l'article 42.4 de la Llei 21/2013, de 9 de desembre, d'avaluació ambiental.

L'Administració deixarà sense efecte la present resolució en qualsevol moment en què observe l'incompliment de les condicions imposades en esta.

La present autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que siguen aplicables i, especialment, les relatives a l'ordenació del territori i el medi ambient.

Podrà ser causa de revocació d'esta resolució l'incompliment de les condicions expressades en esta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.

Contra esta resolució, que no posa fi a la via administrativa, cap recurs d'alçada davant la Direcció General d'Energia i Mines (c/ de la Democràcia, 77 - 46682 València) en el termini d'un mes, comptat a partir de l'endemà de la seua notificació, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.

  

Castelló de la Plana, 5 de novembre de 2024

Gerardo Nebot García

Cap del Servici Territorial d'Indústria, Energia i Mines

Esta disposició conté annexos. Consulteu-ne la versió en PDF.